wickkiey/tamil-wikipedia-chunked huggingface dataset:
# டெய்லர் தொடர்

கணிதத்தில் **டெய்லர் தொடர்** (*Taylor series*) ஒரு சார்பினை முடிவுறா உறுப்புகளின் தொடராகத் தருகிறது. தொடரின் உறுப்புகள் முறையே ஒரு குறிப்பிட்ட புள்ளியில் அச் சார்பின் தொடர்வகைக்கெழுக்களின் மதிப்புகளாக உள்ளன.  
டெயிலர் தொடரின் கருத்துரு ஸ்காட்லாந்து கணிதவியலாளர் *ஜேம்ஸ் கிரகரி*யால் கண்டுபிடிக்கப்பட்டு, 1715 இல் ஆங்கில கணிதவியலாளர் *புரூக் டெய்லரால்* முறையாக அறிமுகப்படுத்தப்பட்டது. டெய்லர் தொடர் பூச்சியத்தில் மையப்படுத்தப்பட்டால் அது மெக்லாரின் தொடர் என அழைக்கப்படுகிறது. 18 ஆம் நூற்றாண்டில் இந்த டெய்லர் தொடரின் சிறப்பு வகையைப் பெரிதும் பயன்படுத்திய ஸ்காட்லாந்து கணிதவியலாளர் *காலின் மெக்லாரின்* நினைவாக இப்பெயர் இடப்பட்டது.  
ஒரு சார்பின் டெய்லர் தொடரிலுள்ள முடிவுறு எண்ணிக்கையான உறுப்புகளை எடுத்துக் கொண்டு அச் சார்பைத் தோராயப்படுத்தலாம். ஒரு சார்பின் டெய்லர் தொடரிலுள்ள முடிவுறு எண்ணிக்கையான உறுப்புகள் டெய்லர் பல்லுறுப்புக்கோவை எனப்படும். ஒரு சார்பின் டெய்லர் தொடர் அச் சார்பின் டெயிலர் பல்லுறுப்புக்கோவையின் எல்லை ஆகும் (அவ்வெல்லை காணமுடிந்தால்). ஒரு சார்பின் டெய்லர் தொடர் ஒவ்வொரு புள்ளியிலும் ஒருங்கும் தொடராக இருந்தாலும் கூட, அத் தொடரானது சார்புக்குச் சமமாக அமைவதில்லை. ஒரு திறந்த இடைவெளியில், தனது டெய்லர் தொடருக்குச் சமமாக அமையும் சார்பு *பகுமுறைச் சார்பு* என அழைக்கப்படும்.
# டெய்லர் தொடர்

## வரையறை

*ƒ*(*x*) என்பது ஒரு மெய்யெண் அல்லது சிக்கலெண் மதிப்புச் சார்பு. *a* என்ற புள்ளியில் இச் சார்பு முடிவுறா தடவைகள் தொடர்ந்து வகையிடக் கூடியது எனில், இச் சார்பின் டெய்லர் தொடர் கீழ்க்கண்ட அடுக்குத் தொடராக அமையும்:  
:<math>f(a)+\frac {f'(a)}{1!} (x-a)+ \frac{f''(a)}{2!} (x-a)^2+\frac{f^{(3)}(a)}{3!}(x-a)^3+ \cdots. </math>  
இதனைக் கூடுதல் குறியீட்டைப் பயன்படுத்திப் பின்வருமாறு தரலாம்:  
:<math> \sum_{n=0} ^ {\infty} \frac {f^{(n)}(a)}{n!} \, (x-a)^{n}</math>  
- *n*! - *n* இன் தொடர் பெருக்கம்.
- *ƒ*<sup>&nbsp;(*n*)</sup>(*a*) - *a* புள்ளியில், சார்பு *ƒ* இன் *n* ஆம் வகைக்கெழு.
- *ƒ* இன் பூச்சிய வரிசை வகைக்கெழு *ƒ* மற்றும் =1, 0! = 1.
- எனில், இத் தொடர் மெக்லாரின் தொடர் எனப்படும்.
# டெய்லர் தொடர்

## எடுத்துக்காட்டுகள்

ஒரு பல்லுறுப்புக்கோவையின் மெக்லாரின் தொடர் அதே பல்லுறுப்புக்கோவைதான்.  
*a* = 0 இல் இன் மெக்லாரின் தொடர் பின்வரும் பெருக்குத் தொடர் ஆகும்:
:<math>1+x+x^2+x^3+\cdots\!</math>  
எனவே இல் *x*<sup>&minus;1</sup> இன் டெயிலர் தொடர்:
:<math>1-(x-1)+(x-1)^2-(x-1)^3+\cdots.\!</math>  
மேலே தரப்பட்ட மெக்லாரின் தொடரைத் தொகையிட்டால் இன் மெக்லாரின் தொடரைக் காணலாம் (இங்கு log என்பது இயல் மடக்கை):  
:<math>-x-\frac{1}{2}x^2-\frac{1}{3}x^3-\frac{1}{4}x^4-\cdots\!</math>  
இதன்படி, log(*x*) at இல் log(*x*) இன் டெய்லர் தொடர்:  
:<math>(x-1)-\frac{1}{2}(x-1)^2+\frac{1}{3}(x-1)^3-\frac{1}{4}(x-1)^4+\cdots,\!</math>  
பொதுமைப்படுத்த *a* = *x*<sub>0</sub> இல் log(*x*) இன் டெய்லர் தொடர்:  
: <math> \log ( x_0 ) + \frac{1}{x_0} ( x - x_0 ) - \frac{1}{x_0^2}\frac{( x - x_0 )^2}{2} + \cdots.</math>  
*a*&nbsp;= 0 இல், அடுக்குக்குறிச் சார்பு e<sup>*x*</sup> இன் டெய்லர் விரிவு:  
:<math>1 + \frac{x^1}{1!} + \frac{x^2}{2!} + \frac{x^3}{3!} + \frac{x^4}{4!} + \frac{x^5}{5!}+ \cdots = 1 + x + \frac{x^2}{2} + \frac{x^3}{6} + \frac{x^4}{24} + \frac{x^5}{120} + \cdots\! = \sum_{n=0}^\infty \frac{x^n}{n!}.</math>
# ஆள் இருப்புக் கால அளவு

**ஆள் இருப்புக் கால அளவு-டி** (*Occupancy factor-T*) என்பது தொலைக் கதிர் மருத்துவக் கருவி அல்லது உயர் ஆற்றல் அண்மைக்கதிர் மருத்துவக் கருவி மருத்துவத்திற்காக செயல்பாட்டிலுள்ள போது அறையின் புறச் சுவர்களுக்கு வெளியே எவ்வளவு கால அளவிற்கு மனிதர்கள் அந்த இடத்தினைப் பயன்படுத்துகிறார்கள் என்பதனைக் குறிக்கும். இதற்காக அட்டவணை உள்ளது.  
- அலுவலக அறை, எக்சு கதிர் படத்தாள் சேமிப்பு அறை: T =1
- இணைப்புப் பாதை, படிக்கட்டு: T = 1\4
- திறந்த வெளி: T = 1\16.  
இந்த அட்டவணைகள் அறையின் சுவர் கனம் கணக்கிடும் போது பயனாகிறது.
# பயன்பாட்டு கால அளவு

தொலைக்கதிர் மருத்துவத்திற்கான கருவி சுழலுமாறு உள்ளது. இக்கருவியிலிருந்து வெளிப்படும் கதிர்கள் மொத்த மருத்துவத்திற்கான நேரத்தில் எவ்வளவு காலம் ஒரு குறிப்பிட்ட சுவரை நோக்கி பாய்ச்சப்படுகிறது என்பதனைக் குறிக்கும். குறிப்பிட்ட திசைநோக்கி கதிர் பாய்ச்சப்படும் நேரம் **பயன்பாட்டுக் கால அளவு-U** (*Use factor-U*) எனப்படும். இதற்கு அட்டவணை உள்ளது.  
- சுழலும் வண்ணம் உள்ள கருவிகளுக்கு முதன்மைக் கதிர்கள் விழும் பக்கச்சுவர், கூரை, தரைத்தளம்: U =1\4
- நிலையான கருவிகளுக்கு: U =1  
இவ்வட்டவணை சுவர்கனம் கணிக்கும்போது பயன்படுகிறது.
# ஸ்ரீ திவ்யா

**ஸ்ரீதிவ்யா** (SriDivya) தமிழ் மற்றும் தெலுங்கு திரைப்பட நடிகை ஆவார். ஸ்ரீதிவ்யா ஐதராபாத்தில் பிறந்தார். இவர் தனது கல்வியை கேந்திரிய வித்யாலயத்தில் பயின்றார்.
# ஸ்ரீ திவ்யா

## தொழில்

ஸ்ரீதிவ்யா மூன்று வயதில் தன் திரையுலக வாழ்க்கையைத் தொடங்கினார். இவர் பத்து தெலுங்கு படங்களில் குழந்தை நட்சத்திரமாக நடித்துள்ளார். மற்றும் தெலுங்கு தொலைக்காட்சி தொடர்களிலும் நடித்துள்ளார். திவ்யா 2010 ஆண்டு ரவி பாபு இயக்கிய மனசார எனும் தெலுங்குத் திரைப்படம் மூலம் கதாநாயகியாக அறிமுகமானார். ஆனால் இந்த படம் தோல்வியைத் தழுவியது. பிறகு 2012 இல் மாருதி இயக்கிய பஸ் ஸ்டாப் படத்தில் பிரின்சுடன் இணைந்து நடித்த இப்படமானது, வெற்றி அடைந்தது.  
பின் ஸ்ரீதிவ்யா வருத்தப்படாத வாலிபர் சங்கம் திரைப்படத்தில் சிவ கார்த்திகேயன் உடன் கதாநாயகியாக நடித்து தமிழ் திரையுலகத்திற்கு அறிமுகமானர். இதில் அவரது நடிப்பு விமர்சகர்களால் மிகவும் நல்ல விமர்சனங்களைப் பெற்றது.. பிறகு பென்சில் எனும் படத்தில் இசையமைப்பாளர் ஜி.வி பிரகாஷ்க்கு ஜோடியாக நடித்தார். மேலும் ஈட்டி, காக்கி சட்டை மற்றும் வெள்ளைக்கார துரை படங்களிலும் நடித்துள்ளார்.
# ஸ்ரீ திவ்யா

## திரைப்பட வரலாறு

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2000 | ஹனுமான் ஜங்ஷன் | தெலுங்கு | குழந்தை நட்சத்திரம் |  |
| 2000 | யுவராஜு | தெலுங்கு | குழந்தை நட்சத்திரம் |  |
| 2003 | வீடே | தெலுங்கு | குழந்தை நட்சத்திரம் |  |
| 2010 | மனசார | அஞ்சலி | தெலுங்கு |  |
| 2012 | பஸ் ஸ்டாப் | சைலஜா | தெலுங்கு |  |
| 2013 | மல்லெல தீரம் லோ சிரிமல்லெ புவ்வு | லட்சுமி | தெலுங்கு |  |
| 2013 | வருத்தப்படாத வாலிபர் சங்கம் | லதா பாண்டி | தமிழ் |  |
| 2014 | ஜீவா | ஜென்னி | தமிழ் |  |
| 2014 | வெள்ளைக்கார துரை | யமுனா | தமிழ் |  |
| 2015 | காக்கி சட்டை | திவ்யா | தமிழ் |  |
| 2015 | பென்சில் | மாயா ஸ்ரீனிவாசன் | தமிழ் |  |
| 2015 | ஈட்டி | காயத்ரி | தமிழ் |  |
| 2016 | மருது | பாக்கியலட்சுமி | தமிழ் | } |
# வேலைப் பளு

**வேலைப் பளு-W** (Work load-W ) என்பது தொலைக் கதிர் மருத்துவத்திற்கான கருவி பயன்படும் நிலையில் ஒரே மையத்தில் (Isocentre ) 100 சென்டி மீட்டர் தொலைவில் ஒரு வாரகாலத்தில், கருவியின் இலக்கிலிருந்து மருத்துவத்திற்காகப் பெறப்படும் மொத்தக் கதிர் வீச்சளவாகும். இதுவே **வேலைப் பளு** எனப்படுகிறது. வாரத்திற்கு 5 நாட்களும், நாள் ஒன்றிற்கு 8 மணி நேரமும் பணி செய்யும் போதுள்ளவாறு இது கணக்கிடப்படுகிறது.  
எடுத்துக் காட்டு:
நாள் ஒன்றிற்கு 60 நோயாளிகளுக்கு மருத்துவம் மேற்கொள்ளப்படுகிறது என்று கொள்வோம். சராசரியாக ஒரு நோயாளிக்கு 2 கிரே (200 ரேட்) அளவு கதிர் ஏற்பளவு கொடுக்கப்படுகிறது என்றும் கொள்வோம். இப்போது 5 நாட்களில் தரப்படும் கதிர் ஏற்பளவு = 5* 2* 60 =600 கிரே (60000 ரேட்). இதுவே வேலைப் பளு ஆகும். உயரளவாக 1000 கிரே (1000,00 ரேட்) என்று எடுத்துக்கொண்டு கணக்கிடப்படுகிறது.
# திருவள்ளுவர் நகர்

சென்னை மாவட்டத்தின் தென்கோடியில் உள்ள திருவான்மியூரின் ஒரு பகுதி, **திருவள்ளுவர் நகர்** ஆகும். இது வேளச்சேரி சட்டமன்றத் தொகுதியின் ஒரு அங்கமாகும். கிழக்கு கடற்கரையை ஒட்டி அமைந்துள்ளதால், மக்களின் சிறந்த பொழுதுபோக்கு இடமாக இது விளங்குகிறது.
# திருவள்ளுவர் நகர்

## கோயில்கள்

உலக பிரசித்தி பெற்ற நாகாத்தம்மன் திருக்கோயில் இங்கு அமைந்துள்ளது. ஆடி மாதம் வெள்ளிக்கிழமைகளில் இங்கு சிறப்பு வழிபாடுகள் நடைபெரும். கிழக்குக் கடற்கரைச் சாலையை ஒட்டி திருவீதி அம்மன் திருக்கோயில் அமைந்துள்ளது சிறப்பு. மேலும் வினைதீர்த்த விநாயகர் ஆலயமும், பிரசித்தி பெற்ற ஹரே கிருஷ்ணா இயக்கமும் இங்கு அமைந்துள்ளது.
# திருவள்ளுவர் நகர்

## பூங்கா

இங்கு மாநகராட்சிக்கு சொந்தமான பூங்கா ஒன்று அமந்துள்ளது. காலை மற்றும் மாலை வேளைகளில் சிறுவர்கள் விளையாடும் இடமாக, இயற்கைச் சூழலோடு காணப்படுகிறது. இது வட்டார போக்குவரத்து அலுவலகம் பேருந்துநிலையத்தின் மிக அருகாமையில் உள்ளது. பெரியவர்கள் நடைப்பயிற்சி மேற்கொள்ளும் இடமாக இது அமைந்துள்ளது.
# திருவள்ளுவர் நகர்

## பள்ளி

இங்கு நவீன வசதிகளுடன் அமைந்த சென்னை மாநகராட்சிக்கு சொந்தமான பள்ளி ஒன்று உள்ளது. அனுபவம் வாய்ந்த ஆசிரியர்களை கொண்ட பள்ளியாக இருப்பது இதன் சிறப்புகளுள் ஒன்றாகும்.
# திருவள்ளுவர் நகர்

## திடல்

மாணவர்கள் விளையாடி மகிழ, மிகப்பெரும் விளையாட்டுத் திடல் ஒன்றும் இங்கு அமைந்துள்ளது. இது சிறந்த முறையில் பராமரிக்கப்பட்டு வருகிறது.
# திருவள்ளுவர் நகர்

## பிரபலங்கள்

பிரபல திரைப்பட நடிகர் அஜீத்குமாரின் வீடு இங்கு அமைந்துள்ளது. இவரைத் தவிர பல்வேறு பிரபலங்களின் வசிப்பிடமாகவும் திருவள்ளுவர் நகர் விளங்குகிறது.
# திருவள்ளுவர் நகர்

## தொழில்

அனைத்து தரப்பு மக்களும் இங்கு வசித்து வருகின்றனர். எனினும் கணினி மென்பொருள் பொறியாளர்கள் மற்றும் பத்திரிக்கையாளர்கள் பலரின் வசிப்பிடமாக இது உள்ளது.
# திருவள்ளுவர் நகர்

## சட்டமன்ற உறுப்பினர்

2011 சட்டமன்ற தேர்தலில் வெற்றி பெற்று, திரு. ம.க. அசோக் (அ.தி.மு.க) இத்தொகுதியின் சட்டமன்ற உறுப்பினராக பணியாற்றி வருகிறார்.
# உணவுச் சேர்பொருள்

**உணவுச் சேர்பொருள்** என்பது, வாசனையைக் கூட்டுவதற்கு அல்லது அதன் சுவை, தோற்றம் என்பவற்றை மேம்படுத்துவதற்காக உணவுடன் சேர்க்கப்படும் பொருட்களைக் குறிக்கும். சில சேர்பொருட்கள் பல நூற்றாண்டுகளாகவே பயன்பாட்டில் இருந்து வந்துள்ளன. உப்பிடுதல், சில வைன்களுக்கு கந்தகவீரொட்சைட்டுச் சேர்த்தல் போன்றவை இதற்கு எடுத்துக்காட்டுகள். 20 ஆம் நூற்றாண்டின் பிற்பாதியில் தயாரிக்கப்பட்ட உணவுப் பொருட்களின் வருகையுடன் இயற்கையாகக் கிடைப்பனவும், செயற்கையாகத் தயாரிக்கப்படுவனவுமான மேலும் பல சேர்பொருட்கள் அறிமுகமாயின.
# பிளேஸ்டேஷன் 4

**பிளேஸ்டேசன் 4** சோனி நிறுவனத்தின் பிளேஸ்டேஷன் சாதனம் கேம் விரும்பிகள் மத்தியில் மிகவும் பிரபலம். இந்நிறுவனம் கடைசியாக பிளேஸ்டேஷன் 3யை வெளியிட்டிருந்தது. தற்பொழுது சோனி நிறுவனம் பிளேஸ்டேஷன் வரிசையில் தனது அடுத்த படைப்பாக பிளேஸ்டேஷன் 4யை வெளியிட உள்ளது. இந்தியாயாவில் 1மாதம் 6ம் 2014ஆண்டு பிளேஸ்டேசன் 4 வெளியிட உள்ளது. மற்றும் அமெரிக்காவில் 11மாதம் 15ம் 2013ஆண்டும் ஐரோப்பாவில் 11மாதம் 29ம் 2013ஆண்டும் மற்றும் ஆஸ்திரேலியா நியூஸிலாந்து 11மாதம் 29ம் 2013ஆண்டு பிளேஸ்டேசன் 4 வெளியிட்டது.
# பிளேஸ்டேஷன் 4

## கட்டுப்பாட்டு

- டியூயல்ஷாக் 4 கட்டுப்பாட்டு
# பிளேஸ்டேஷன் 4

## வெளி இணைப்பு

- http://www.4tamilmedia.com/social-media/2012-04-02-21-33-43/11984-today-s-twitter-playstation
- United States official site
- United Kingdom official site
- Australia official site
- New Zealand official site
- Latin America official site
# மால்டா மாவட்டம்

**மால்டா மாவட்டம்** (Maldah district) இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டமானது மாநிலத் தலைநகர் கொல்கத்தாவிலிருந்து 347 கிலோமீட்டர்கள் தொலைவில் அமைந்துள்ளது. இம்மாவட்ட நிர்வாகத் தலைமையிட நகரம் மால்டா நகரம் ஆகும். *மால்டா* ஒரு காலத்தில் வங்காளத்தின் தலைநகராக இருந்தது. இம்மாவட்டத்தில் மல்பரிச் செடிகளும், மாமரங்களும் அதிக அளவில் காணப்படுகின்றன. இதை வடக்கு வங்காளத்தின் நுழைவாயில் (gateway) என அழைப்பர்.
# மால்டா மாவட்டம்

## எல்லைகள்

இம்மாவட்டத்தின் எல்லைகளாக முர்சிதாபாத் மாவட்டம், வடக்கு தினஜ்பூர் மாவட்டம், தெற்குத் தினஞ்பூர் மாவட்டம், பீகார் மாநிலத்தின் புருலியா மாவட்டம், ஜார்கண்ட் மாநிலத்தின் சாந்தி பர்கானாஸ் மாவட்டம் மற்றும் வங்காளதேசமும் இதன் எல்லைகளாக அமைந்துள்ளன.
# மால்டா மாவட்டம்

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 39,97,970 ஆகும். மக்கள் அடர்த்தி ஒரு சதுர கிலோமீட்டருக்கு 1,071 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.5% ஆகும். மேலும் ஆண் பெண் விகிதம் 1000 ஆண்களுக்கு 939 பெண்கள் எனும் அளவில் உள்ளது. இம்மாவட்டத்தின் கல்வியறிவு 62.71% ஆகும்.
# மால்டா மாவட்டம்

## பொருளாதாரம்

மாம்பழம், சணல், பட்டு போன்றவை இம்மாவட்டத்தின் முக்கிய உற்பத்திப் பொருட்களாகும். இங்கு உற்பத்தியாகும் மாம்பழம் உலகம் முழுவதும் ஏற்றுமதி செய்யப்படுகிறது.
# மால்டா மாவட்டம்

## விழாக்கள்

இம்மாவட்டத்தில்,
- துர்கா பூஜை
- காளி பூஜை
- ஈகைத் திருநாள்
- குருநானக் ஜெயந்தி
- கிறுஸ்துமஸ்
போன்ற விழாக்கள் கொண்டாடப்படுகின்றன.
# தெற்கு தினஜ்பூர் மாவட்டம்

வடமத்தியில் அமைந்த **தெற்கு தினஜ்பூர் மாவட்டம்** **எண் 5**]]  
**தெற்கு தினஜ்பூர்** (Dakshin Dinajpur அல்லது South Dinajpur, வங்காள மொழி: দক্ষিণ দিনাজপুর জেলা) இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இதன் நிர்வாகத் தலைமையிடம் பாலூர்காட் நகரம் ஆகும். இம்மாவட்டம் 1992 ஆம் ஆண்டு ஏப்ரல் மாதம் 1 ஆம் தியதி உருவாக்கப்பட்டது. மேற்கு வங்காளம் மாநிலத்தின் குறைந்த மக்கள் வசிக்கும் மாவட்டம் இது ஆகும். இங்கு இந்து மற்றும் இஸ்லாம் இன மக்கள் அதிக அளவில் வசிக்கின்றனர். இங்குள்ள மக்கள் வங்காள மொழி பேசுகின்றனர். இம்மாவட்டத்தின் முக்கியப் பொருளாதாரம் விவசாயம் ஆகும். இம்மாவட்டத்தின் மொத்தப் பரப்பளவு 2,219 சதுர கிலோமீட்டர்கள் ஆகும்.
# தெற்கு தினஜ்பூர் மாவட்டம்

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 16,70,931 ஆகும். மக்கள் அடர்த்தி ஒரு சதுர கிலோமீட்டருக்கு 753 பேர் எனும் வீதத்தில் உள்ளது. மக்கட்தொகைப் பெருக்க விகிதம் 11.16% ஆகும். மேலும் ஆண் பெண் விகிதம் 1000 ஆண்களுக்கு 954 பெண்கள் எனும் அளவில் உள்ளது. இம்மாவட்டத்தின் கல்வியறிவு 73.86% ஆகும்.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## நோக்கம்

உதகமண்டலம் பகுதியைச்சார்ந்த பொது மக்களுக்கும், பல்கலைக்கழக, கல்லூரி மாணவர்களுக்கும் தமிழ்க்கணினி மற்றும் தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்தவும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு எமரால்டு ஹைட்ஸ் மகளிர் கல்லூரி தமிழகம் வலைதளத்துடன் இணைந்து தமிழ்க்கணினி மற்றும் தமிழ் விக்கிப்பீடியா பயிலரங்கத்தினை நிகழ்த்த உள்ளது.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## நிகழிடம்

எமரால்டு ஹைட்ஸ் மகளிர் கல்லூரிக் கலையரங்கம்.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## நாள், நேரம்

**28.12.2013** அன்று 9.30 மணி முதல் மாலை 5.30 மணி வரை.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## நிகழ்ச்சி நிரல்

::வரவேற்புரை: **இணைப் பேராசிரியர். பிரசில்லா**, தமிழ்த்துறை. எமரால்டு ஹைட்ஸ் மகளிர் கல்லூரி.
::பயிலரங்கத்தை தொடங்கி வைத்து வாழ்த்துரை: முதல்வர் **முனைவர். செல்வநாயகி**, முதல்வர், எமரால்டு ஹைட்ஸ் மகளிர் கல்லூரி.
::சிறப்புரை:** பேராசிரியர். மா. தமிழ்ப்பரிதி**, இதழியல் மற்றும் மக்கள் தொடர்பியல் துறை, பெரியார் பல்கலைக்கழகம், சேலம், தமிழ்நாடு.
:: நிறைவுரையும் நன்றியுரை: **திருமதி சுபத்திரா**, தலைமை நிருவாக அலுவலர், எமரால்டு ஹைட்ஸ் மகளிர் கல்லூரி.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## பயிலரங்கப்பொருண்மைகள்

இந்நிகழ்வில், தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த நேரிடை செயல்முறைப்பயிற்சியை ** பேராசிரியர். மா. தமிழ்ப்பரிதி** அளிக்க உள்ளார்.
# விக்கிப்பீடியா:உதகமண்டலம் எமரால்டு ஹைட்ஸ் மகளிர் கல்லூரியில் தமிழ்க்கணினி, விக்கிப்பீடியா பயிலரங்கம்

## இந்நிகழ்வில் பங்கேற்க

இப்பயிலரங்கில் பங்கேற்க விரும்புபவர்கள் தங்களின் பெயரை tparithi@gmail.com, precillamunnar@gmail.com என்னும் மின்னஞ்சல் அல்லது +91-9750933101, +91-9655502241 ஆகிய இரு தொடர்பு எண்களில் பதிவு செய்து, பயிலரங்கில் பங்கேற்கலாம். இப்பயிலரங்கு மகளிருக்கு பயிற்சி அளிப்பதை முதன்மை நோக்காகக் கொண்டிருப்பதால், பெயர்ப்பதிவு செய்பவர்களில் மகளிருக்கு முன்னுரிமை அளிக்கப்பெறும்.
# மெக்லாரின் தொடர்

டெய்லர் தொடரின் கருத்துரு ஸ்காட்லாந்து கணிதவியலாளர் *ஜேம்ஸ் கிரகரி*யால் கண்டுபிடிக்கப்பட்டு, 1715 இல் ஆங்கில கணிதவியலாளர் *புரூக் டெய்லரால்* முறையாக அறிமுகப்படுத்தப்பட்டது. டெய்லர் தொடர் பூச்சியத்தில் மையப்படுத்தப்படும்போது அது **மெக்லாரின் தொடர்** (*Maclaurin series*) என அழைக்கப்படுகிறது. 18 ஆம் நூற்றாண்டில் இந்த டெய்லர் தொடரின் சிறப்பு வகையைப் பெரிதும் பயன்படுத்திய ஸ்காட்லாந்து கணிதவியலாளர் *காலின் மெக்லாரின்* நினைவாக இப்பெயர் இடப்பட்டது.  
- *ƒ*(*x*) சார்பின் டெய்லர் தொடர் (*a* புள்ளியில்) :
:<math>f(a)+\frac {f'(a)}{1!} (x-a)+ \frac{f''(a)}{2!} (x-a)^2+\frac{f^{(3)}(a)}{3!}(x-a)^3+ \cdots. </math>  
- *ƒ*(*x*) சார்பின் மெக்லாரின் தொடர் (பூச்சியத்தில்):
:<math>f(0)+\frac {f'(0)}{1!} x+ \frac{f''(0)}{2!} x^2+\frac{f^{(3)}(0)}{3!} x^3+ \cdots. </math>
# மெக்லாரின் தொடர்

## வரையறை

*ƒ*(*x*) என்பது ஒரு மெய்யெண் அல்லது சிக்கலெண் மதிப்புச் சார்பு. *a* என்ற புள்ளியில் இச் சார்பு முடிவுறா தடவைகள் தொடர்ந்து வகையிடக் கூடியது எனில், இச் சார்பின் டெய்லர் தொடர் கீழ்க்கண்ட அடுக்குத் தொடராக அமையும்:  
:<math>f(a)+\frac {f'(a)}{1!} (x-a)+ \frac{f''(a)}{2!} (x-a)^2+\frac{f^{(3)}(a)}{3!}(x-a)^3+ \cdots. </math>  
இத் தொடரில் * எனப் பதிலிடக் கிடைப்பது மெக்லாரின் தொடர்:  
:<math>f(0)+\frac {f'(0)}{1!} x+ \frac{f''(0)}{2!} x^2+\frac{f^{(3)}(0)}{3!} x^3+ \cdots. </math>  
- *n*! - *n* இன் தொடர் பெருக்கம்.
- *ƒ*<sup>&nbsp;(*n*)</sup>(*0*) - *0* இல், சார்பு *ƒ* இன் *n* ஆம் வகைக்கெழு.
- *ƒ* இன் பூச்சிய வரிசை வகைக்கெழு *ƒ* மற்றும் =1, 0! = 1.
# மெக்லாரின் தொடர்

## மெக்லாரின் தொடர்கள்

வழக்கமான சார்புகள் சிலவற்றின் மெக்லாரின் தொடர்கள் கீழே தரப்பட்டுள்ளன இத் தொடர்கள் அனைத்தும் *x* இன் சிக்கலெண் மதிப்புகளுக்கும் பொருந்தும்:  
- படிக்குறிச் சார்பு
:<math>e^{x} = \sum^{\infty}_{n=0} \frac{x^n}{n!} = 1 + x + \frac{x^2}{2!} + \frac{x^3}{3!} + \cdots\quad\forall x\!</math>  
- இயல் மடக்கை:
:<math>\log(1-x) = - \sum^{\infty}_{n=1} \frac{x^n}n,\quad\forall |x|<1</math>  
:<math>\log(1+x) = \sum^\infty_{n=1} (-1)^{n+1}\frac{x^n}n,\quad\forall |x|<1</math>  
- பெருக்குத் தொடர்:  
:<math>\frac{1}{1-x} = \sum^\infty_{n=0} x^n\quad\ |x|<1\!</math>  
- ஈருறுப்புத் தொடர் (*α* = 1/2 மற்றும் *α* = &minus;1 உட்பட):  
:<math>(1+x)^\alpha = \sum_{n=0}^\infty {\alpha \choose n} x^n\quad |x| < 1, \text{ அனைத்து சிக்கலெண் } \alpha \!</math>  
:<math>(1+x)^{0.5} = \textstyle 1 + \frac{1}{2}x - \frac{1}{8}x^2 + \frac{1}{16}x^3 - \frac{5}{128}x^4 + \frac{7}{256}x^5 - \cdots</math>  
:<math>(1+x)^{-0.5} = \textstyle 1 -\frac{1}{2}x + \frac{3}{8}x^2 - \frac{5}{16}x^3 + \frac{35}{128}x^4 - \frac{63}{256}x^5 + \cdots</math>  
: <math>{\alpha\choose n} = \prod_{k=1}^n \frac{\alpha-k+1}k = \frac{\alpha(\alpha-1)\cdots(\alpha-n+1)}{n!}</math>- பொதுமைப்படுத்தப்பட்ட ஈருறுப்புக் கெழுக்களுடன்.  
- முக்கோணவியல் சார்புகள்:  
:<math>\sin x = \sum^{\infty}_{n=0} \frac{(-1)^n}{(2n+1)!} x^{2n+1} = x - \frac{x^3}{3!} + \frac{x^5}{5!} - \cdots\quad\forall x\!</math>  
:<math>\cos x = \sum^{\infty}_{n=0} \frac{(-1)^n}{(2n)!} x^{2n} = 1 - \frac{x^2}{2!} + \frac{x^4}{4!} - \cdots\quad\forall x\!</math>  
:<math>\tan x = \sum^{\infty}_{n=1} \frac{B_{2n} (-4)^n (1-4^n)}{(2n)!} x^{2n-1} = x + \frac{x^3}{3} + \frac{2 x^5}{15} + \cdots\quad |x| < \frac{\pi}{2}\!</math>  
:<math>\sec x = \sum^{\infty}_{n=0} \frac{(-1)^n E_{2n}}{(2n)!} x^{2n}\quad |x| < \frac{\pi}{2}\!</math>  
:<math>\arcsin x = \sum^{\infty}_{n=0} \frac{(2n)!}{4^n (n!)^2 (2n+1)} x^{2n+1}\quad|x| \le 1\!</math>  
:<math>\arccos x ={\pi\over 2}-\arcsin x={\pi\over 2}- \sum^{\infty}_{n=0} \frac{(2n)!}{4^n (n!)^2 (2n+1)} x^{2n+1}\quad|x| \le 1\!</math>  
:<math>\arctan x = \sum^{\infty}_{n=0} \frac{(-1)^n}{2n+1} x^{2n+1}\quad|x| \le 1, x\not=\pm i\!</math>  
- அதிபரவளையச் சார்புகள்:  
:<math>\sinh x = \sum^{\infty}_{n=0} \frac{x^{2n+1}}{(2n+1)!} = x + \frac{x^3}{3!} + \frac{x^5}{5!} + \cdots\quad\forall x\!</math>  
:<math>\cosh x = \sum^{\infty}_{n=0} \frac{x^{2n}}{(2n)!} = 1 + \frac{x^2}{2!} + \frac{x^4}{4!} + \cdots\quad\forall x\!</math>  
:<math>\tanh x = \sum^{\infty}_{n=1} \frac{B_{2n} 4^n (4^n-1)}{(2n)!} x^{2n-1} = x-\frac{1}{3}x^3+\frac{2}{15}x^5-\frac{17}{315}x^7+\cdots \quad|x| < \frac{\pi}{2}\!</math>  
:<math>\mathrm{arcsinh} (x) = \sum^{\infty}_{n=0} \frac{(-1)^n (2n)!}{4^n (n!)^2 (2n+1)} x^{2n+1}\quad |x| \le 1\!</math>  
:<math>\mathrm{arctanh} (x) = \sum^{\infty}_{n=0} \frac{x^{2n+1}}{2n+1} \quad|x| \le 1, x\not=\pm 1\!</math>  
tan(*x*) மற்றும் tanh(*x*) இன் தொடர்களிலுள்ள எண்கள் *B*<sub>*k*</sub>, பெர்னொலி எண்கள் ஆகும். sec(*x*) தொடரிலுள்ள *E*<sub>*k*</sub> ஆய்லர் எண்கள்.
# வங்காளதேசத்தில் இந்து மதம்

வங்காள தேசத்தில் இந்து சமயம் இரண்டவது பெரிய சமயம் ஆகும். உலகில் அதிக இந்துகள் வசிக்கும் இடத்தில் வங்காளதேசம் மூன்றாவது இடத்தில் இருக்கிறது. முதலிரண்டு இடங்களில் இந்தியாவும் நேபாளமும் உள்ளன. வங்காளதேசத்தின் மொத்த மக்கட்தொகையில் 14% பேர் இந்துகள் ஆவார். பிரிவினைக்கு முன் இந்தியாவோடு வங்காளதேசம் இருந்த காரணத்தினால் இங்குள்ள இந்துகளின் சமய மற்றும் பழக்க வழங்கங்கள் இந்தியாவின் மேற்கு வங்காளம் மாநில இந்துகளின் பழக்கவழக்கங்களை ஒத்திருக்கும். டாக்காவில் அமைந்துள்ள தாக்கேஸ்வரி கோயில் புகழ் பெற்றது.
# வங்காளதேசத்தில் இந்து மதம்

## இந்து சமய மக்கள்தொகை பரம்பல்

தேவியின் சிலை]]
2011ம் ஆண்டின் மக்கள் தொகை கணக்கெடுப்பின் படி, வங்காள தேசத்தில் இந்து சமய மக்கள் தொகை 11,379, 000 ஆக இருந்தது. வங்காள தேசத்தில் கோபால்கஞ்ச் மாவட்டம், குல்னா மாவட்டம், தினஜ்பூர் மாவட்டம், சில்ஹெட் மாவட்டம், சுனாம்கஞ்ச் மாவட்டம், மைமன்சிங் மாவட்டம், ஜெஸ்சூர் மாவட்டம், சிட்டகாங் மாவட்டம் மற்றும் தேசியத் தலைநகர் டாக்காவில் இந்துக்கள் பரவலாக வாழ்கின்றனர்.  
வங்காள தேசத்தின் கலை, கல்வி, இலக்கியம் மற்றும் விளையாட்டு ஆகியவற்றில் இந்துக்களின் பங்களிப்புகள் அவர்களின் எண்ணிக்கைக்கு மிக அதிகமாகும்.  
அரசியலில் இந்துக்கள் அவாமி லீக், வங்காள தேச பொதுவுடமைக் கட்சி மற்றும் ஜாதிய சமாஜ்தாந்திரிக் தளம் போன்ற அரசியல் கட்சிகளை தொடர்ந்து ஆதரிக்கின்றனர். ஆனால் இசுலாமிய அடிப்படைவாத அரசியல் கட்சிகளிடமிருந்து இந்துக்கள் விலகியே உள்ளனர்.  
இந்துக்கள் தங்களது நிறுவனங்கள் மற்றும் வழிபாட்டுத் தலங்களை காத்துக் கொள்வதற்கு வங்காள தேச இந்து நல அறக்கட்டளை செயல்படுகிறது.  
1990 ஆண்டு முதல் இந்துகளுக்கு எதிராக நிகழ்ந்த தாக்குதல்களில் ஆயிரக்கணக்கான இந்துக்கள் இந்தியாவிற்கு அகதிகளாக குடியேறினர்.  
1941ல் வங்காளதேச மொத்த மக்கள் தொகையில், இந்துக்கள் 28% ஆக இருந்தனர். 1947ல் இந்தியப் பிரிவினையின் போது, இலட்சக்கணக்கான இந்துக்கள் இந்தியாவிற்கு குடிபெயர்ந்ததால், 1951ல் இந்து மக்கள் தொகை 22.05% ஆக வீழ்ச்சியுற்றது.  
1965 இந்திய - பாகிஸ்தான் போரின் போது, பாகிஸ்தானிய அரசு இந்துக்களை எதிரிகளாக கருதினர்.  
1971ல் நடைபெற்ற வங்காளதேச விடுதலைப் போரில், இந்துகளுக்கு எதிராக, பாகிஸ்தானிய இராணுவத்தினர் நடத்திய இனப்படுகொலையின் போது, இருபது இலட்சம் இந்துக்கள், வங்காள தேசத்தை விட்டு, இந்தியாவிற்கு அகதிகளாக திரும்பினர். 1974 வங்காள தேச மக்கள் தொகை கணக்கெடுப்பின்படி, இந்து மக்கள் தொகை 13.5%ஆக வீழ்ச்சியடைந்தது.  
வங்காள தேச விடுதலைக்குப் பிறகும், இந்துக்களை இந்தியாவின் கைக்கூலிகள் என்றும் அரசின் மீது நம்பிக்கையற்ற குடிமக்கள் என்றே முத்திரைக் குத்தப்படுகின்றனர்.
# வங்காளதேசத்தில் இந்து மதம்

## இந்துக்களின் மீதான கலவரம்,2013

2013 ஆம் ஆண்டு இந்துகள் குறி வைத்து தாக்கப்பட்டனர். இந்துகளின் வீடுகள் சூறையாடப்பட்டன. வழிபாட்டிடங்கள் தாக்கப்பட்டு தீ வைத்துக் கொளுத்தப்பட்டன.
# வங்காளதேசத்தில் இந்து மதம்

## தாக்கப்பட்ட கோயில்களின் விவரம்

| தியதி | கோயில் |  |
| --- | --- | --- |
| பிப்ரவரி 28, 2013 | காளி கோயில் |  |
| பிப்ரவரி 28, 2013 | இந்து கோயில் |  |
| பிப்ரவரி 28, 2013 | இந்து கோயில் |  |
| மார்ச் 1, 2013 | இந்து கோயில் |  |
| மார்ச் 2, 2013 | பிங்லகாதி சர்பஜனீந் துர்கா மந்திர் |  |
| மார்ச் 2, 2013 | இந்து கோயில் |  |
| மார்ச் 3, 2013 | காளி கோயில் |  |
| மார்ச் 3, 2013 | சர்பஜனீந் பூஜா சங்க மந்திர் |  |
| மார்ச் 4, 2013 | காளி கோயில் |  |
| மார்ச் 4, 2013 | காளி கோயில் |  |
| மார்ச் 5, 2013 | ககீத்ரபால் கோயில் |  |
| மார்ச் 5, 2013 | குதியா சர்பஜனீந் காளி மந்திர்r |  |
| மார்ச் 5, 2013 | ஹரி மந்திர் |  |
| மார்ச் 6, 2013 | இந்து கோயில் |  |
| மார்ச் 6, 2013 | இந்து கோயில் |  |
| மார்ச் 6, 2013 | ராதா கிருஷ்ண மந்திர் |  |
| மார்ச் 6, 2013 | காளி கோயில் |  |
| மார்ச் 7, 2013 | காளி கோயில் |  |
| மார்ச் 8, 2013 | ராதா கோவிந்தா கோயில் |  |
| மார்ச் 10, 2013 | காளி கோயில் |  |
| மார்ச் 11, 2013 | சிவன் கோயில் |  |
| மார்ச் 11, 2013 | துர்கா கோயில் |  |
| மார்ச் 11, 2013 | ராதா கோவிந்தா மந்திர்r |  |
| மார்ச் 12, 2013 | ராதா கோவிந்தா மந்திர்r |  |
| மார்ச் 15, 2013 | மதாப்பூர் பூஜை மந்திர் |  |
| மார்ச் 18, 2013 | ஹரி மந்திர் |  |
| மார்ச் 18, 2013 | காளி கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 22, 2013 | ஸ்ரீ ஸ்ரீ லெக்ஷ்மி மாதா மந்திர் | } |
# வங்காளதேசத்தில் இந்து மதம்

## அரசியல்

- சுரேந்திர குமார் சின்கா
- தோழர் மோனி சின்கா, வங்காள தேச பொதுவுடமைக் கட்சி நிறுவனச் செயலாளர்.
- புலின் டே
- திரைலோக்கிய சக்கரவர்த்தி
- சுரன்ஜித் சென்குப்தா
# வங்காளதேசத்தில் இந்து மதம்

## அரசியல்

### தற்போதைய அமைச்சர்கள்

- பிரேன் சிக்தர், இராஜங்க அமைச்சர், இளைஞர் நலம் மற்றும் விளையாட்டுத் துறை
# வங்காளதேசத்தில் இந்து மதம்

## அரசியல்

### நாடாளுமன்ற உறுப்பினர்கள்

- ஜெய சென்குப்தா (அவாமி லீம்)
- சுனம்கஞ்ச் (அவாமி லீம்)
- இரமேஷ் சந்திர சென்
- மனோரஞ்சன் சில் கோபால்
# வங்காளதேசத்தில் இந்து மதம்

## அரசியல்

### இலக்கியம் மற்றும் ஊடகவியல்

- நிர்மலேந்திர கூன்
- அருணாப் சர்க்கார்
- பிமல் குகா
- அவிஜித் ராய்
- மாணிக் சந்திர சகா
- சுதேஸ் போஸ்
- காஜல் பானர்ஜி
- மகாதேவ் சகா
# வங்காளதேசத்தில் இந்து மதம்

## அரசியல்

### கலைகள்

- சிசிர் பட்டாச்சாரியா
- நிதின் குண்டு
- பார்த்தா பிரதீம் மஜும்தார்
- சர்க்கார் பிரோதி
- சுனில் தர்
- சிவநாராயணன் தாஸ்
# வங்காளதேசத்தில் இந்து மதம்

## அரசியல்

### வணிகர்கள்

- ரனதா பிரசாத் சகா (கொடையாளர், குமுதினி கல்லூரி நிறுவனம் மற்றும் குமுதினி மருத்துவ மனை, மிர்சாபூர் மாவட்டம்
# வங்காளதேசத்தில் இந்து மதம்

## அரசியல்

### கல்வியாளர்கள்

- தேவப்பிரியா பட்டாச்சாரியா, பொருளாதார அறிஞர்
- அஜோய் ராய்
- கபேரி கயான்
- புராபி பாசு
- கட்டியாயநிதாஸ் பட்டாச்சாரியா
# வங்காளதேசத்தில் இந்து மதம்

## அரசியல்

### அறிவியல் மற்றும் தொழில்நுட்பம்

- இரண்மய சென் குப்தா
- அருண் குமார் பசக்
- சுவோ ராய்
# வங்காளதேசத்தில் இந்து மதம்

## இதனையும் காண்க

- வங்காளதேசத்தில் இந்துகளின் மீதான வன்முறை,2013
- பாகிஸ்தானில் இந்து சமயம்
# வங்காளதேசத்தில் இந்துகளின் மீதான வன்முறை, 2013

2013 ஆம் ஆண்டு பிப்ரவரி மாதம் 28 ஆம் நாளன்று வங்காளதேச ஜமாத்-இ-இஸ்லாமியின் துணைத்தலைவர் *தெல்வார் ஹோசைன் சையது*க்கு சர்வதேச நீதிமன்றம் மரண தண்டனை வழங்கியது. 1971 வங்காளதேசப் போரின்போது அவர் இழைத்த குற்றங்களுக்காக அவருக்குத் தண்டனை வழங்கப்பட்டது. அதன் விளைவாக வங்காளதேசத்தில் வாழும் சிறுபான்மையினரான இந்துகள் மீது *ஜமாத்-இ-இஸ்லாமி*யின் ஆதரவாளர்கள் தாக்குதல் நடத்தினர். இந்துகளின் சொத்துகள் சூறையாடப்பட்டன, வீடுகள் தீக்கிரையாக்கப்பட்டன மற்றும் இந்துக் கோயில்கள் இடிக்கப்பட்டு தீவைத்துக் கொளுத்தப்பட்டன.
# வங்காளதேசத்தில் இந்துகளின் மீதான வன்முறை, 2013

## தாக்கப்பட்ட கோயில்களின் விவரம்

| தியதி | கோயில் |  |
| --- | --- | --- |
| பிப்ரவரி 28, 2013 | காளி கோயில் |  |
| பிப்ரவரி 28, 2013 | இந்து கோயில் |  |
| பிப்ரவரி 28, 2013 | இந்து கோயில் |  |
| மார்ச் 1, 2013 | இந்து கோயில் |  |
| மார்ச் 2, 2013 | பிங்லகாதி சர்பஜனீந் துர்கா மந்திர் |  |
| மார்ச் 2, 2013 | இந்து கோயில் |  |
| மார்ச் 3, 2013 | காளி கோயில் |  |
| மார்ச் 3, 2013 | சர்பஜனீந் பூஜா சங்க மந்திர் |  |
| மார்ச் 4, 2013 | காளி கோயில் |  |
| மார்ச் 4, 2013 | காளி கோயில் |  |
| மார்ச் 5, 2013 | ககீத்ரபால் கோயில் |  |
| மார்ச் 5, 2013 | குதியா சர்பஜனீந் காளி மந்திர்r |  |
| மார்ச் 5, 2013 | ஹரி மந்திர் |  |
| மார்ச் 6, 2013 | இந்து கோயில் |  |
| மார்ச் 6, 2013 | இந்து கோயில் |  |
| மார்ச் 6, 2013 | ராதா கிருஷ்ண மந்திர் |  |
| மார்ச் 6, 2013 | காளி கோயில் |  |
| மார்ச் 7, 2013 | காளி கோயில் |  |
| மார்ச் 8, 2013 | ராதா கோவிந்தா கோயில் |  |
| மார்ச் 10, 2013 | காளி கோயில் |  |
| மார்ச் 11, 2013 | சிவன் கோயில் |  |
| மார்ச் 11, 2013 | துர்கா கோயில் |  |
| மார்ச் 11, 2013 | ராதா கோவிந்தா மந்திர்r |  |
| மார்ச் 12, 2013 | ராதா கோவிந்தா மந்திர்r |  |
| மார்ச் 15, 2013 | மதாப்பூர் பூஜை மந்திர் |  |
| மார்ச் 18, 2013 | ஹரி மந்திர் |  |
| மார்ச் 18, 2013 | காளி கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 19, 2013 | இந்து கோயில் |  |
| மார்ச் 22, 2013 | ஸ்ரீ ஸ்ரீ லெக்ஷ்மி மாதா மந்திர் | } |
# மு. கா. அகமது

**முகம்மது காசிம் அகமது** (*M. C. Ahamed*) இலங்கை அரசியல்வாதியும், கல்முனை முன்னாள் நாடாளுமன்ற உறுப்பினரும், கல்முனை நகரசபையின் முன்னாள் தலைவரும் ஆவார். இவர் எம். எஸ். காரியப்பரின் மருமகன் ஆவார்.
# மு. கா. அகமது

## அரசியலில்

எம். சி. அகமது மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் சுயேட்சை வேட்பாளராகப் போட்டியிட்டு 1,280 வாக்குகள் பெற்றுத் தோல்வியடைந்தார்.  
பின்னர் இவர் சூலை 1960 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராகப் போட்டியிட்டு 1,965 வாக்குகளால் எம். எஸ். காரியப்பரைத் தோற்கடித்து நாடாளுமன்றம் சென்றார். இவர் பின்னர் 1961 சூலை 13 இல் தமிழரசுக் கட்சியில் இருந்து விலகி அன்றைய ஆளும் கட்சியான இலங்கை சுதந்திரக் கட்சியில் சேர்ந்தார்.  
மீண்டும் 1965 தேர்தலில் கல்முனைத் தொகுதியில் சுயேட்சையாகப் போட்டியிட்டு மூன்றாவதாக வந்து தோல்வியடைந்தார். ஆனாலும், இத்தேர்தலில் வெற்றி பெற்ற எம். எஸ். காரியப்பர் சில மாதங்களில் ஊழல் குற்றச்சாட்டின் பேரில் நாடாளுமன்ற உறுப்பினர் தகுதியை இழந்தார். இதனை அடுத்து கல்முனைத் தொகுதிக்கு மீண்டும் இடைத்தேர்தல் நடைபெற்றதில், எம். சி. அகமது இலங்கை சுதந்திரக் கட்சியின் சார்பில் போட்டியிட்டு வெற்றி பெற்றார். பின்னர் 1970 தேர்தலில் அதே கட்சியில் போட்டியிட்டு வெற்றி பெற்றார்.. 1977 தேர்தலில் போட்டியிட்டுத் தோல்வியடைந்தார்.
# தைமோல் நீலம்

**தைமோல் நீலம்** என்பது காரகாடித்தன்மைச் சுட்டெண்ணைக் கணிப்பிடப் பயன்படுத்தப்படும் ஒரு காட்டியாகும். இது சிவப்பு-கபிலம் அல்லது பச்சை-கபிலம் ஆகிய நிறமுள்ள தூளாகக் கிடைக்கும். இது நீரில் கரைய முடியாதென்பதால் பரிசோதனைகளின் போது மதுசாரத்தில் கரைக்கப்படும். இது pH 1.2-2.8 இல் சிவப்பு நிறத்திலிருந்து மஞ்சள் நிறமாகவும், pH 8.0-9.6 இல் மஞ்சள் நிறத்திலிருந்து நீல நிறமாகவும் மாறும்.
# து. கிருஷ்ணசாமி வாண்டையார்

**து. கிருஷ்ணசாமி வாண்டையார்** அவர்கள் 01.09.1955–ல் பிறந்தவர். இவர் பி. டெக். (B.Tech.) வரை படித்து உள்ளார். இவர் தமிழ்நாடு காங்கிரஸ் செயற்குழு உறுப்பினராக பதவி வகித்து வருகிறார். கடந்த 2014 நாடாளுமன்ற தேர்தலில் காங்கிரஸ் சார்பில் தஞ்சாவூர் தொகுதியில் போட்டியிட்டு தோல்வி அடைந்தார்.  
ஏற்கனவே, தமிழ்நாடு காங்கிரஸ் பொதுச் செயலாளராகவும், தஞ்சாவூர் மாவட்ட காங்கிரஸ் தலைவராகவும், தமிழ்நாடு இளைஞர் காங்கிரஸ் பொதுச் செயலாளராகவும், தமிழ்நாடு காங்கிரஸ் சேவாதள தலைவராகவும் பதவி வகித்து இருந்தார்.  
இவருக்கு ராஜேஸ்வரி என்ற மனைவியும், ராமநாதன் துளசி அய்யா வாண்டையார் என்ற மகனும், பத்ம பிரியதர்ஷினி என்ற மகளும் உள்ளனர்.  
இவரது தந்தை பெயர் கி. துளசியா வாண்டையார். இவர் கடந்த 1991–96லில் நாடாளுமன்ற உறுப்பினராக இருந்தவர் என்பது குறிப்பிடத்தக்கது.
# து. கிருஷ்ணசாமி வாண்டையார்

## கல்வி நிறுவனம்

தஞ்சாவூர் மாவட்டத்தில் மிகவும் பழமையான அருள்மிகு வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வருகிறார்.
# ஹேப்பி ஹாலிடேஸ் (பாடல்)

**ஹேப்பி ஹாலிடே** (சில நேரங்களில் **ஹேப்பி ஹாலிடேஸ்** என பாடப்படுகிறது) என்பது 1941 ஆம் ஆண்டு இர்விங் பெர்லினால் இசையமைக்கப்பட்டு அதற்கு அடுத்த ஆண்டு வெளியிடப்பட்ட ஒரு பிரபலமான பாடல்.
# ஹேப்பி ஹாலிடேஸ் (பாடல்)

## வரலாறு

இந்த பாடல் ஹாலிடே இன் படத்தில் (1942) பிங் கிராஸ்பியால் அறிமுகப்படுத்தப்பட்டது. இது பொதுவாக ஒரு கிறிஸ்துமஸ் பாடலாக கருதப்படுகிறது. ஆனால் படத்தில் அது புத்தாண்டு அன்று பாடப்படுகிறது. இப்பாடல் கேட்பவர் ஆண்டு முழுவதும் "மகிழ்ச்சியான விடுமுறை"யை அனுபவிக்க ஆசை தெரிவிக்கிறது. இந்த பெயரளவு சொற்றொடர் இப்போது பொதுவாக கிறிஸ்துமஸ் மற்றும் விடுமுறை காலத்தில் பயன்படுத்தும் வாழ்த்துக்கள் தொடர்புடையதாக உள்ளது.
# வங்காளதேச ஜமாத்-இ-இஸ்லாமி

**வங்காளதேச ஜமாத்-இ-இஸ்லாமி** (Bangladesh Jamaat-e-Islami, வங்காள மொழி: বাংলাদেশ জামায়াতে ইসলামী) வங்காளதேசத்திலுள்ள ஓர் இஸ்லாமிய அரசியல் கட்சி ஆகும். *ஜமாத்* எனச் சுருக்கமாக அழைக்கப்படும். இது வங்காளதேசத்தின் பெரிய இஸ்லாமியக் கட்சி ஆகும்.
# வங்காளதேச ஜமாத்-இ-இஸ்லாமி

## கட்சிக்குத் தடை

2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது.
# வங்காளதேச ஜமாத்-இ-இஸ்லாமி

## தடைக்கான காரணம்

இக்கட்சியானது வங்காளதேசம் பாகிஸ்தானிலிருந்து பிரிவதை எதிர்த்தது. மேலும் இக்கட்சி பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது. மேலும் சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது. இக்கட்சியினர் சிலர் மீது போர்க்குற்ற வழக்குகள் தொடரப்பட்டன.
# வங்காளதேச ஜமாத்-இ-இஸ்லாமி

## அரசியல் செயல்பாடுகள்

| 1973 நாடாளுமன்றத் தேர்தல் | 1978 நாடாளுமன்றத் தேர்தல் | 1986 நாடாளுமன்றத் தேர்தல் | 1991 நாடாளுமன்றத் தேர்தல் | 1996 நாடாளுமன்றத் தேர்தல் | 2001 நாடாளுமன்றத் தேர்தல் | 2008 நாடாளுமன்றத் தேர்தல் |
| --- | --- | --- | --- | --- | --- | --- |
| பாகிஸ்தான் ராணுவத்திற்கு உதவியதற்காக கட்சி தடை செய்யப்பட்டது. | அரசியல் செயல்பாட்டைத் தொடங்க அனுமதிக்கப்பட்டது. | 10 தொகுதிகளில் வெற்றி | 18 தொகுதிகளில் வெற்றி (வேறு மூன்று கட்சிகளுடன் இணைந்து கூட்டணி.) | } |  |  |
# டக்டக்கோ (தேடுபொறி)

**டக்டக்கோ** என்பது இணையத்தில் உள்ள ஒரு தேடுபொறியாகும். இந்த தேடுபொறி ஆனது ஒருவர் இணையத்தில் என்ன தேடுகிறார் என்பதை பற்றி எந்த விதமான பின்குறிப்பும் எடுத்து வைக்காது ஒருவரது அந்தரங்க தகவல்களை குறித்த தடங்களை பின் தொடராது. மேலும் வினவுகளுக்கு மிக சிறந்த பதில்களை தரவல்லது. இந்த தேடுபொறியை கப்ரியல் வேயன்பெர்க் என்பவர் நிறுவினார், இவரே இதன் தலைமை நிர்வாக அதிகாரியும் ஆவார். இந்த தேடுபொறி நிறுவனம் 2008 ஆம் ஆண்டு பிப்ரவரி மாதம் அமெரிக்காவின், பென்சில்வேனியா மாகாணத்தில் உள்ள வேலிஃபோர்ஜில் (valleyforge) நிறுவப்பட்டது  
ஒவ்வொரு தேடுபொறியிலும் நாம் கொடுக்கும் வினாவுக்கு ஏற்ப விடைகளை அல்லது இணையப் பக்கங்களின் இணைப்புகளை தொகுத்து வழங்கும்.  
தேடுபொறியை பயனர் பெரும்பாலும் கீழ்கண்ட தகுதிகளின் அடிப்படையில் தேர்வு செய்கின்றார்,  
1. தமக்கு உரிய விடைகளை தொகுத்து வழங்குகிறதா.
1. வினவு இட்ட உடன் எவ்வளவு விரைவில் பதில் வழங்கப்படுகிறது.
1. எத்தனை முறை தேடினாலும் அதே வினாவுக்கு பழைய தகவல்கள் தரப்படுகிறதா அல்லது நொடிக்குநொடி மேம்படுத்தப்பட்ட தகவல்கள் தரப்படுகிறதா
1. தங்கள் தேடல்கள் தடம் சேகரிக்காமல் இருக்கப்படுகிறதா.
1. உலகில் எந்த அல்லது பல மொழியில் தேடும் வசதி இடப்பட்டு உள்ளதா
1. பிராந்திய வழங்கியில் இருந்து நமக்கு தகவல் கிடைக்கப்பட்டாலும் பயனர் பார்வைக்கு அது மூல வழங்கியில் இருந்து பெறப்பட்டதை போன்ற உணர்வை ஏற்படுத்த வேண்டும்.
1. எந்நாளும் எந்நேரமும் தேடுபொறி இயக்க வல்லதாக இருக்க வேண்டும்
1. மடிகணினி, கைபேசி, கைக் கணினி ஆகிய பலதரப்பட்ட வன்பொருட்களிலும் இயக்க வல்லதாக இருக்க வேண்டும்.  
மேற்கூறிய அனைத்தும் இந்த தேடுபொறியில் இடம் பெற்று உள்ளன. இத்தேடுபொறியில் இப்பொழுது விளம்பரங்கள் ஏற்கப்படுகிறது.
# டக்டக்கோ (தேடுபொறி)

## நிறுவனத் தோற்றம்

இந்த தேடுபொறியின் நிறுவனர் கப்ரியல் வேயன்பெர்க் 2008 ஆம் ஆண்டு இதனை உலகுக்கு அளித்தார் .2011 ஆம் ஆண்டு வரை இந்நிறுவனம் தனது சொந்த நிதியில் செயல்பட்டு வந்தது அக்டோபர் 2011 பிறகு யூனியன் ஸ்கொயர் வென்செர்ஸ் மற்றும் சில முதலீட்டாளர்கள் உதவியுடன் இப்போது 20 ஊழியர்கள் மற்றும் பல கட்டற்ற மென்பொருள் பங்கு அளிப்பாளர்கள் உதவியுடன் இயங்கி வருகிறது.
# டக்டக்கோ (தேடுபொறி)

## வினவு தேடலில் இணைய போக்குவரத்து

பிப்ரவரி 13 2012ஆம் ஆண்டு ஒரு நாளில் தேடப்பட்ட வினவுகளின் எண்ணிக்கை ஒரு மில்லியன் இலக்கை தாண்டியது (1,067,006) இது அவர்களுக்கு ஒரு மிக பெரிய வெற்றியாக கருதப்பட்டது
:ஜூன் 10 2013 ஆம் ஆண்டு தேடப்பட்ட வினவுகள் இரண்டு மில்லியன் (2,211,203) இலக்கை தாண்டியது
ஐம்பது சதவிகித பயனர் அமெரிக்காவில் இருந்தும் நாற்பத்து ஐந்து சதவிகித பயனர் ஐரோப்பாவில் இருந்து மீதம் உள்ள ஐந்து சதவிகிதம் ஆசியா பசிபிக்கில் இருந்தும் இந்த தேடுபொறியை பயன்படுத்துகின்றனர்.
இதன் பயன்களை மக்கள் உணரத் தொடங்கிய பின்னர் ஆசியா பசிபிக்கில் இந்த சதவிகிதம் உயர வாயப்பு உள்ளது
# டக்டக்கோ (தேடுபொறி)

## கட்டற்ற மென்பொருள் பயன்பாடு

இந்த தேடுபொறி பெர்ல் என்ற நிரலாக்க மற்றும் ஸ்கிரிப்ட் மொழி ,ஜாவாஸ்க்ரிப்ட் மொழியை YUIlibrary கொண்டு nginx ,உபுண்டு போன்ற லினக்ஸ் இயகுதலகல் கொண்டு இயங்குகிறது .இந்நிறுவனம் அதன் சேவைகளை வழங்கும் வழங்கியை (சர்வர் server) அமேசான் EC 2 எனும் மேகக் கணிமை அல்லது கொளுவுக் கணிமை மூலம் உலகெங்கும் வழங்கி வருகிறது .நமக்கு நமது உலவியில் நாம் இந்த தேடுபொறியை பயன்படுத்தும் பொது அது நமக்கு அருகே உள்ள பிராந்திய வழங்கியில் இருந்து நமக்கு தகவல்களை அளிக்கிறது. மூல வழங்கி நாம் வினவுக்கு வழங்கும் அதே பதில்கள் தான் பிராந்திய வழங்கியும் வழங்கும் என் என்றால். அனைத்து பிராந்திய வழங்கிகளும் மேகக் கணிமை மூலம் இணைக்கப்பட்டு உள்ளன ஆகையால் மூல வழங்கியில் ஏற்படும் மாற்றங்கள் பிராந்திய வழங்கியில் மேம்படுதபடுகிறது . இந்த நிகழ்வுகள் நொடிக்கு நொடி நடை பெரும் ஆகையால் பயனர் எப்போதும் மேம்படுத்தப்பட்ட தகவலை பெறுவார்.
# டக்டக்கோ (தேடுபொறி)

## ஊடங்களில் இத்தேடுபொறி பற்றிய கருத்துகள்

### கூகிள் பொது கொள்கை வலைப்பதிவு

கூகிள் பொது கொள்கை வலைப்பதிவு ஒன்றில் கூகிள் தேடுபொறிக்கு நேரெதிர் போட்டியாக டக்டக்கோ தேடுபொறி உள்ளது என்றும் பயனர்க்கு தங்கள் தேடுபொறியில் பெறப்பட்ட தகவல் திருப்தி அளிக்காவிட்டால். டக்டக்கோ, பிங் போன்ற மற்ற தேடுபொறியில் பெறும் தகவலை அவர்கள் பயன் படுத்திகொள்ளலாம் என்றது.
# டக்டக்கோ (தேடுபொறி)

## ஊடங்களில் இத்தேடுபொறி பற்றிய கருத்துகள்

### சர்ச்யென்ஜின்லேன்ட் என்னும் இணையதளப்பதிவு

சர்ச்யென்ஜின்லேன்ட் என்னும் இணைய தளத்தில் கூகுளுக்கு டக்டக்கோ மிகப்பெரிய மற்றும் நெடுங்காலத்திற்கான அச்சுறுத்தலாக இருக்கும் என்று கூறப்பட்டது
# டக்டக்கோ (தேடுபொறி)

## ஊடங்களில் இத்தேடுபொறி பற்றிய கருத்துகள்

### டைம்ஸ் நாளிதழ் சிறந்த இணையதளப்பட்டியல்

2011 ஆம் ஆண்டிற்கான சிறந்த ஐம்பது இணையதளம் பட்டியல் வெளியிடப்பட்டது. அதில் சிறந்த இணையதள பட்டியலில் டக்டக்கோ தேடுபொறி இணையதளம் இடம் பெற்றது
# டக்டக்கோ (தேடுபொறி)

## தேடல் விருப்பத்தேர்வு

இத்தேடுபொறி நிறுவனம் புதுமையான, தேடலை மேம்படுத்தும் வகையிலான கூட்டுபங்கான்மையை வரவேற்கிறது .பல உலாவிகள், இயக்குதளங்கள் ,கைபேசி இயங்குதளகளில் ஆண்ட்ராய்டு இயக்குதளம் போன்ற பலவற்றில் தேடல் விருப்பத் தேர்வாக உள்ளது.  
மேலும் இத்தேடுபொறியில் பயனரின் எந்த தகவலும் சேகரிக்கப்படுவதில்லை, அவர்கள் தேடும் தரவுகள் பற்றிய தடம் எவர்க்கும் அளிக்கப்படுவது இல்லை .விளம்பரங்கள் வந்து பயனர்க்கு தொல்லை தருவது முற்றிலும் இல்லை. விளம்பரங்கள் இணைய இணைப்புகளாக மங்கல் நிறத்தில் சிறப்புகூறாக காட்டப்படுகிறது இதன் மூலம் விளம்பர இணைப்புக்கும் தேடல் இடப்பட்ட வினவின் பதிலுக்கும் வேறுபாடு காட்டப்படுகிறது. இது பயனர்க்கு பெரும் உதவியாக உள்ளது
அதிகாரப்பூர்வ தளம் என்பது தேடலின் பொழுது சாம்பல் நிறமான அதிகாரப்பூர்வ தளம் என்ற எழுத்துகள் உடைய ஒரு தகவலை கொண்டு இருக்கும்.
தானியக்க நிரப்பல் (auto complete) எனப்படும் சேவை இத்தேடுபோறியில் இப்பொழுது சில இயங்குதளத்திற்கு மட்டும் செயல் படுத்தப்பட்டு உள்ளது .
# டக்டக்கோ (தேடுபொறி)

## கட்டற்ற மென்பொருளுக்கு நன்கொடைகள்

இந்நிறுவனம் தனது ஓட்டு மொத்த வருவாயில் 10 சதவிகிதம் கட்டற்ற மென்பொருள் பயன்பாட்டுக்கு 2010ஆம் ஆண்டு முதல் அளித்து வருகிறது .
.
# வெண்மணியாத்தூர்

**வெண்மணியாத்தூர்** (**ஆங்கிலம்**) **Venmaniyathur** என்பது, தமிழ் நாட்டில், விழுப்புரம் மாவட்டத்தில் விழுப்புரம் வட்டத்துக்குட்பட்ட வருவாய் கிராமமும் காணை ஊராட்சி ஒன்றியத்தைச் சேர்ந்த ஊராட்சியும் ஆகும். இவ்வூர் மக்களின் முக்கிய தொழில் வேளாண்மை ஆகும்.  
வெண்மணியாத்தூர் - இக்கிராமம் தமிழ் நாட்டின் முக்கிய நதிகளின் ஒன்றான தென்பெண்ணை நதியின் வடக்கே அமைந்துள்ளது. இக்கிராமம் தென்பெண்ணை ஆற்றுப்ப்பாசன பகுதியாதலால் எப்போதும் பசுமையாகவே காட்சியளிக்கிறது.  
இங்கு நெல், கரும்பு, வாழை, தென்னை மற்றும் பணப்பயிர்களும் அதிகஅளவில் பயிரிடபடுகின்றன. நீர்வளம் நிறைந்திருப்பதால் எப்போதும் இக்கிராமம் பசுமையாகவே காட்சியாளிகிறது.  
இந்த இயற்கை எழில் சூழ்ந்த அமைதியான கிராமத்தின் நடுவே எழில் கொஞ்சும் கொஞ்சுமலை மாரியம்மன் கோவில் மற்றும் பெருமாள் கோவில் அமைந்துள்ளது. மேலும் இக்கிராமத்திற்கு வடக்கே புகழ் பெற்ற அய்யனார் மற்றும் ஐயப்பன் ஆலயமும் அமைந்துள்ளது. ஒவ்வொரு வருடமும் வைகாசி மாதம் மாரியம்மன் கோவில் திருவிழா வெகு விமரிசையாக எட்டு நாட்கள் கொண்டாடபடுகிறது.  
வெண்மணியாத்தூர்க்கு அஞ்சல் விழுப்புரம் மாவட்டம், கப்பூர் அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 605301. தொலைபேசி குறியீடு 04146.  
இவ்வூர் அடங்கியுள்ள சட்டமன்றத் தொகுதி விழுப்புரம். இது விழுப்புரம் நாடாளுமன்றத் தொகுதிப் பிரிவில் உள்ளது.
# வெண்மணியாத்தூர்

## ஊர் பெயர் காரணம்

இங்கு வெண்மையான முத்துபோன்ற நெல்மணிகளை விளைவிப்பதாலும் தென்பெண்ணை ஆற்றுக்கு அருகில் அமைந்திருப்பதாலும் வெண்மணியாத்தூர் என பெயர் பெற்று விளங்குகிறது
# எட்வர்ட் டி போனோ

**எட்வர்டு டி போனோ** (*Edward de Bono*, பிறப்பு: 19 மே 1933) மால்டாவில் பிறந்த மருத்துவர், நூலாசிரியர், புதுப்புனைவர், ஆலோசகர் என்னும் பல பரிமாணங்களைக் கொண்டவர்.
# எட்வர்ட் டி போனோ

## பயின்ற கல்வி

இவருடைய முழுப் பெயர் எட்வர்டு சார்லஸ் பிரான்சிஸ் பியூப்ளிஸ் டி போனோ ஆகும். மால்டாவில் உள்ள புனித எட்வர்ட் கல்லூரியில் கல்வி பயின்றார். இங்கிலாந்து ஆக்சுபோர்டில் உடல்நூல், மனவியல் ஆகியவற்றில் முதுகலைப் பட்டம் பெற்றார். கேம்பிரிச் டிரினிட்டி கல்லூரியில் மருத்துவ ஆய்வுப் பட்டம் பெற்றார். ராயல் மெல்போர்ன் தொழில்நுட்பக் கழகத்திலும் டண்டீ பல்கலைக்கழகத்திலும் ஆய்வுப்பட்டங்களைப் பெற்றார்.  
பக்கவாட்டு சிந்தனை (*lateral thinking*) என்னும் கருதுகோளைப் புதிதாகப் புனைந்தவர். புதிய கோணத்தில் சிந்தித்தல், ஆக்கப்பூர்வமாகச் சிந்தித்தல், அவற்றின் அடிப்படையில் திறமைகளை வளர்த்தெடுத்தல் போன்றவற்றைப் போதிப்பதில் வல்லுநராகத் திகழ்கிறார். உலகத்தில் உள்ள மிகப் பெரிய குழுமங்கள், நிறுவனங்கள் ஆகியவற்றின் வளர்ச்சிக்கான ஆலோசனைகளை வழங்கி வருகிறார். ஆப்பிள், பிரித்தானிய ஏர்வேஸ் ஆகிய நிறுவனங்களின் இயக்குநர்களுக்குப் பயிற்சி அளித்து வருகிறார்.  
எட்வர்ட் டி போனோ எழுதிய நூல்கள் அறுபதுக்கு மேல் உள்ளன. அவை நாற்பது மொழிகளில் மொழி ஆக்கம் செய்யப்பட்டுள்ளன ஆக்சுபோர்டு கேம்பிரிட்ஜ் ஹார்வர்ட் பல்கலைக் கழகங்களுக்குச் சென்று அங்குள்ள மாணவர்களுக்குப் பயிற்சி அளிக்கிறார். உலக மனிதக் குலத்திற்குப் பங்களித்த அறிஞர்கள் 250 பேரில் போனோ சிறந்த இடத்தைப் பெற்று விளங்கி வருகிறார்.
# எட்வர்ட் டி போனோ

## மேலும் படித்தறிவதற்கு

- Piers Dudgeon: *Breaking Out of the Box: The Biography of Edward de Bono*. London: Headline, 2001.
# மத்திய அரசு பணியாளர் தேர்வாணையம்

**இந்திய அரசு பணியாளர் தேர்வாணையம்** (**Staff Selection Commission**) என்பது இந்திய அரசுப் பணிக்குத் தேவையானவர்களைத் தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது ஒரு தலைவரையும், இரண்டு செயலாளர்களைக் கொண்டு செயல்படுகிறது. இந்நிறுவனம் இந்திய அரசின் கெஜட் பதிவில்லாத பிரிவு பி மற்றும் பிரிவு சி பணியிடங்களுக்கு போட்டித் தேர்வுகள் மூலம் பணியாளர்களை தேர்வு செய்கிற்து.  
மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இத்தேர்வாணையம் செயல்படுகிறது.
# மத்திய அரசு பணியாளர் தேர்வாணையம்

## இதனையும் காண்க

- மத்திய அரசுப்பணியாளர் தேர்வாணையம்
- தேசியப் பணியாளர் தேர்வு முகமை
- தேசியத் தேர்வு முகமை
- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
# கார்த்திகை (நாள்மீன் கூட்டம்)

**கார்த்திகை** அல்லது **கிருத்திகை** என்பது ஒரு விண்மீன் கூட்டத்திற்கு பெயர். இது இந்திய வானியலிலும் சோதிடத்திலும் ராசி சக்கரத்தில் (ஓரை வட்டத்தில்) (*Zodiac*) குறிப்பிடப்படும் 27 நட்சத்திரங்களில் மூன்றாவது விண்மீன் ஆகும். இது இந்திய மரபுப்படி கால் பாகம் மேஷ ராசியிலும் (மேஷ ஓரையிலும்) (Aries) முக்கால் பாகம் ரிஷப ராசியிலும் (ரிஷ ஓரையிலும்) (Taurus) உள்ள பரவலாக அறியப்பெற்ற ஒரு நாள்மீன் கூட்டம். எளிதில் யாரும் வெறுங்கண்ணால் பார்த்து அடையாளம் தெரிந்து கொள்ளக்கூடியது. இதனுடைய அறிவியற்பெயர் எம்45 ஆகும். சாதாரண வழக்கில் பேசப்படும் பெயர் பிலேயடாசு ஆகும்.
# கார்த்திகை (நாள்மீன் கூட்டம்)

## அறிவியல் விபரங்கள்

அறிவியல்படியும் Pleiades வானத்தில் நட்சத்திரக் கூட்டம். இது ‘திறந்த கூட்டம்’ (Open cluster) என்ற பகுப்பைச் சேர்ந்தது. திறந்த கூட்டங்கள் பிரபஞ்ச அளவைகளில் ‘சமீப காலத்தியது’. கார்த்திகைக் கூட்டம் உண்டாகி 100 மில்லியன் ஆண்டுகள் தான் இருக்கும். நம்மிடமிருந்து 444 ஒளியாண்டுகள் தூரத்தில் உள்ளன. சாதாரண தொலைநோக்கி வழியாகப் பார்த்தால் கூட கூட்டத்தில் பற்பல நட்சத்திரங்களைக் காணமுடியும்.
# கார்த்திகை (நாள்மீன் கூட்டம்)

## இரவில் மணியறிதல்

இரவில் விண்மீன்களைக் (நட்சத்திரங்களைக்) கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் கார்த்திகை குறித்த தமிழ்ச் செய்யுள் வரிகள்:  
**கார்த்திகை யறுமீன் ஏற்றரியேகம்**.  
அதாவது, கார்த்திகை ஆறு விண்மீன்களைக் கொண்டது. அது உச்சத்தில் வரும்போது சிங்கராசி (கீழ்வானத்தில்) தோன்றி ஒரு நாழிகையாகி யிருக்கும்.  
எ.கா. புரட்டாசி 10ம் நாள் இரவு கார்த்திகையை உச்சத்தில் பார்ப்பதாகக் கொள்வோம். சூரியன் அன்று கன்னி ராசியில் நுழைந்து 10 நாட்கள் ஆகியிருக்கும். சிங்கராசியும் கன்னிராசியும் அடுத்தடுத்து இருப்பதால் கீழ்த்தொடு வானத்திலிருந்து இடச்சுழியாக சூரியனின் தூரத்தை இப்படிக் கணக்கிடலாம்: (1 நாழிகை = 24 நிமிடங்கள்).
சிங்கராசி: 4 நாழிகை.
கன்னி ராசி: 2/3 x 5 = 3 1/3 நாழிகை.
ஆக, சூரியன் உதிப்பதற்கு இன்னும் 7 1/3 நாழிகைகள் உள்ளன. மணி, ஏறக்குறைய, 3-04 A.M. இதே முறையில் இதர நாட்களிலும் கணக்கிட்டு மாதிரிக்காக கீழே அட்டவணையாகக் கொடுக்கப்பட்டிருக்கிறது.  
| கார்த்திகையை உச்ச வட்டத்தில்
பார்க்கும் இரவு | சூரியன் இராசிச்சக்கரத்தில்
இருக்கும் இடம் | வாய்பாட்டிலிருந்து
கணிக்கப்பட்ட நேரம்
(ஏறக்குறைய) |
| --- | --- | --- |
| ஆவணி 10 | சிங்க ராசியில் நுழைந்து
10 நாள் ஆனது | 5-04 A.M. |
| புரட்டாசி 10 | கன்னி ராசியில் நுழைந்து
10 நாள் ஆனது | 3-04 A.M. |
| ஐப்பசி 10 | துலா ராசியில் நுழைந்து
10 நாள் ஆனது | 1-04 A.M. |
| கார்த்திகை10 | விருச்சிக ராசியில் நுழைந்து
10 நாள் ஆனது | 11-04 P.M. |
| மார்கழி 10 | தனுசு ராசியில் நுழைந்து
10 நாள் ஆனது | 9-04 P.M. |
| தை 10 | மகர ராசியில் நுழைந்து
10 நாள் ஆனது | 7-04 P.M. |
# கார்த்திகை (நாள்மீன் கூட்டம்)

## இந்துத் தொன்ம மரபுப்படி

சிவபெருமானுடைய வீரியத்தை அற்புதமான விதத்தில் அக்கினி தேவனுடைய தலையீட்டினால் ஏழு மகரிசிகளில் ஆறு ரிசிகளுடைய மனைவிகள் பெற்றுக்கொள்ளும்படி நேர்ந்தது. அவர்களுக்குப்பிறந்த ஆறு குழந்தைகளும் ஒன்று சேர்ந்து சண்முகன் என்ற ஒரு குழந்தை ஆயிற்று. இந்த ஆறு மனைவிகளுடைய கணவர்கள் அவர்களுக்குக் கொடுத்த சாபப்படி அவர்கள் ஆறு நட்சத்திரங்களாகி விட்டார்கள். அந்த நட்சத்திரக் கூட்டம் தான் கார்த்திகை. வெறுங்கண்ணாலேயே நாம் 6 நட்சத்திரங்களைப்பார்க்கலாம்.
# கார்த்திகை (நாள்மீன் கூட்டம்)

## மேற்கத்திய மரபுப்படி

இந்த விண்மீன்கூட்டத்தைக் கிரேக்கக் கதைகளிலுள்ள ‘ஏழு சகோதரிகள்’ என்று சொல்வதுண்டு. அவர்களுடைய பெயர்கள்: Alcyone, Electra, Maia, Merope, Taygete, Celaeno and Asterope; அவர்களுடைய பெற்றோர்கள் Pleione and Atlas ம் இந்தக் கூட்டத்தில் சேர்ந்தவர்கள். பழங்காலத்தில் ஏழு நட்சத்திரங்கள் நன்றாகத் தெரிந்ததாம். நமது முன்னோர்கள் காலத்தில் வானம் மிகச் சுத்தமாக இருந்தது தான் இதற்குக் காரணம் என்று சொல்லப்படுவதும் உண்டு. ஆதி அமெரிக்கக் குடிகள் கண் பார்வையினுடைய வலிமையைச் சோதிப்பதற்கு Pleides ஐப்பார்த்து அதில் 12 நட்சத்திரங்களைக் காணமுடியுமா என்று சோதிப்பார்களாம்.
# ஒரியன் நெபுலா

இரவு வானில் கண்களால் பார்க்கக்கூடியதும் மிகவும் பிரகாசமானதுமான பரந்த நெபுலாவே **ஒராயன் நெபுலா** ஆகும். இது 12 ஒளியாண்டுகள் நீளமுள்ள ஆரையைக் கொண்டுள்ளது. இதற்கு *என்.ஜி.சி 1976,* எனவும் *எம்42* எனவும் *எல்.பி.என் 974* எனவும் விஞ்ஞானப் பெயர்கள் உண்டு. இந்த நெபுலாவிலேயே ஒராயன் விண்மீன் குழுவும் உள்ளது.
# வார்ப்புரு:PH indicator

| *} இலும் குறைவான pH* | *} இலும் அதிகமான pH* |  |  |
| --- | --- | --- | --- |
| **}** | &harr; | **}** | }<includeonly></includeonly><noinclude> |  
</noinclude>
# தெய்மொசு (துணைக்கோள்)

**தேய்மொஸ் துணைக்கோள்** ஆனது செவ்வாயின் இரு துணைக்கோள்களில் செவ்வாய்க் கோளுக்கு சற்று தொலைவில் உள்ளதும் மிகச் சிறியதுமான துணைக்கோளாகும். செவ்வாயின் மற்றைய துணைக்கோளான போபொஸ் தெய்மொசை விட 1.79787 மடங்கு நிறை கூடியது. இது 12 ஆம் திகதி ஆகஸ்ட் மாதம் 1877 இல் *ஆசப் ஹால்* என்பவரால் கண்டறியப்பட்டது. இதன் விஞ்ஞான ரீதியான பெயர் *செவ்வாய் 2* (Mars II) என்பதாகும். இதன் விடுபடுதிசை வேகம் 5.556m/s ஆகும். இதன் நிறை 1.4762×1015 கிலோகிராம்கள் (24.7179) புவித் திணிவுகள் ஆகும்.
# தெய்மொசு (துணைக்கோள்)

## இவற்றையும் பார்கக

- போபொசு (துணைக்கோள்)
- இயற்கைத் துணைக்கோள்
# சரோன் (துணைக்கோள்)

**சரோன்** என்பது புளூட்டோவின் ஐந்து துணைக்கோள்களில் மிகவும் பெரிய துணைக்கோள் ஆகும். இது 22 ஆம் திகதி சூன் மாதம் 1978 ஆம் ஆண்டு *ஜேம்ஸ் கிறிஸ்ரி* எனும் வானியலாளலாரால் கண்டறியப்பட்டது. இதன் விட்டம் 1,207 கிலோமீட்டர்கள் ஆகும், இது குறிப்பாகச் சொல்லப்போனால் இது புளூட்டோவின் அரை மடங்கு விட்டதிலும் பார்க்க சற்று அதிகமானதாகும். இதன் மேற்பரப்பின் பரப்பளவு 4,580,000 சதுர கிலோமீற்றர்கள் ஆகும்.
# மோதியுர் ரஹ்மான் நிஸாமி

**மோதியுர் ரஹ்மான் நிஸாமி ** (Motiur Rahman Nizami, வங்காள மொழி: মতিউর রহমান নিজামী), (மார்ச் 31, 1943) வங்காளதேசத்தைச் சார்ந்தவர். வங்காளதேச ஜமாத்-இ-இஸ்லாமியின் தலைவர் (அமீர்) ஆவார். *வங்காளதேச ஜமாத்-இ-இஸ்லாமி* வங்காளதேசத்தின் மிகப் பெரிய இஸ்லாமியக் கட்சி ஆகும். இக்கட்சியின் மீதான போர்க்குற்றங்கள் காரணமாக 2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது. *மோதியுர் ரஹ்மான் நிஸாமி* வங்காளதேச பிரிவினைப் போரின் போது அல்-பாதர் (Al-Badr) ஆயுதக் குழுவின் தலைவராக இருந்தார்.
# மோதியுர் ரஹ்மான் நிஸாமி

## அரசியல் செயல்பாடுகள்

| 1973 நாடாளுமன்றத் தேர்தல் | 1978 நாடாளுமன்றத் தேர்தல் | 1986 நாடாளுமன்றத் தேர்தல் | 1991 நாடாளுமன்றத் தேர்தல் | 1996 நாடாளுமன்றத் தேர்தல் | 2001 நாடாளுமன்றத் தேர்தல் | 2008 நாடாளுமன்றத் தேர்தல் |
| --- | --- | --- | --- | --- | --- | --- |
| பாகிஸ்தான் ராணுவத்திற்கு உதவியதற்காக கட்சி தடை செய்யப்பட்டது. | அரசியல் செயல்பாட்டைத் தொடங்க அனுமதிக்கப்பட்டது. | 10 தொகுதிகளில் வெற்றி | 18 தொகுதிகளில் வெற்றி (வேறு மூன்று கட்சிகளுடன் இணைந்து கூட்டணி.) | } |  |  |
# மோதியுர் ரஹ்மான் நிஸாமி

## குற்றச்செயல்கள்

இவர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது ஆகிய குற்றங்கள் சாட்டப்பட்டன. மேலும் இந்தியாவின் அசாம் மாநிலத் தீவிரவாதக் குழுக்களுக்காக ஆயுதங்கள் கடத்தியதாக குற்றம் சாட்டப்பட்டுள்ளார். இவ்வழகில் இவருக்கு ஜாமீன் மறுக்கப்பட்டுள்ளது.
# அல்-பாதர்

**அல்-பாதர்** (Al-Badr, வங்காள மொழி:আল বদর,அரபி: البدر ) எனும் அரபுச் சொல்லுக்கு *முழு நிலவு* என்று பொருள். இது மேற்குப் பாகிஸ்தான் ராணுவத்தின் ஒரு பிரிவாகும். இது கிழக்குப் பாகிஸ்தானில் (தற்போதைய வங்காளதேசம்) இயங்கி வந்தது. இது வங்கதேசப் பிரிவினையின் போது பாகிஸ்தானுக்கு ஆதரவாகச் செயல்பட்டது.
# அல்-பாதர்

## உறுப்பினர்களும் அவர்களின் பணியும்

இக்குழுவின் உறுப்பினர்கள் அனைவரும் பள்ளிகளிலிருந்தும் இஸ்லாமிய மதராஸாக்களிலிருந்தும் தேர்வு செய்யப்பட்டனர். இவர்கள் கண்காணிப்புக் காவலுக்கும்
இந்திய வங்காளதேச எல்லைப் பாதுகாப்புப் பணியிலும் ஈடுபடுத்தப்பட்டனர்.
# அல்-பாதர்

## கைதும்,மன்னிப்பும்

வங்காளதேசப் போரில் பாகிஸ்தான் தோல்வியுற்ற பின்னர் இக்குழு கலைக்கப்பட்டு அனைவரும் கைது செய்யப்பட்டனர். பின்னர் வந்த **சேக் முஜிபுர் ரகுமான்** ஆட்சிக் காலத்தில் இவர்கள் மன்னிக்கப்பட்டனர்.
# அல்-பாதர்

## போர்க்குற்றங்கள்

இக்குழுவினர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்தது, இந்துகளை இஸ்லாமியர்களாக மதம் மாற வற்புறுத்தியது மற்றும் போர்க்குற்ற வழக்குகள் தொடரப்பட்டன.
# தமிழ்நாட்டில் உள்ள இந்துக் கோவில்களின் பட்டியல்

**தமிழ்நாட்டு இந்துக் கோயில்கள்** - தமிழ்நாட்டில் உள்ள சைவ சமயம், வைணவ சமயம், சாக்த சமயம், கௌமார சமயம், காணாபத்திய சமயம் மற்றும் சௌர சமயம் எனப்படும் ஆறு வகையான இந்து சமய தெய்வங்களின் திருக்கோயில்கள் மற்றும் கிராம தேவதைகள், குல தெய்வக் கோயில்கள் மற்றும் காவல் தெய்வங்களின் திருக்கோயில்கள் பட்டியல் கீழ்வருமாறு: